**ЧАСТ І. ТЕХНИЧЕСКА СПЕЦИФИКАЦИЯ**

**I. ОСНОВАНИЕ И ЦЕЛ НА ПОРЪЧКАТА**

**Въведение**:

Техническата спецификация е неделима част от документацията за участие в процедурата и посочените в нея изисквания и условия са задължителни за участниците.

Преди изготвянето на предложението си, участниците следва да посетят и извършат обстоен оглед на място на обекта, включен в предмета на поръчката, да се запознаят в детайли с всички условия за подготовка на предложението, приложените към документацията инвестиционен проект и приложенията към него и да извършат проверка на приложените количествени сметки.

**Предмет**:

Предмет на настоящата обществена поръчка е: **ИЗПЪЛНЕНИЕ НА** **СТРОИТЕЛНО-МОНТАЖНИ РАБОТИ НА ОБЕКТ „РЕКОНСТРУКЦИЯ, РЕМОНТ, ОБОРУДВАНЕ И ОБЗАВЕЖДАНЕ НА ОБЩИНСКА ОБРАЗОВАТЕЛНА ИНФРАСТРУКТУРА – ДЕТСКА ГРАДИНА „ДОРА ГАБЕ“ И ЗАСТРОЯВАНЕ НА ОГРАДА ПО ЧЛ.147 ОТ ЗУТ“, в изпълнение на проект: „Реконструкция, ремонт, оборудване и обзавеждане на общинска образователна инфраструктура – Детска градина „Дора Габе“, гр. Шабла, община Шабла“, финансиран по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014-2020 г.”**

Предметът включва извършване на строително-монтажни работи (СМР) и предаване на обекта с Констативен акт за установяване годността за приемане на строежа, подписан без забележки, както и наложилите се СМР до изтичане на гаранционните срокове в обекта, в съответствие с изискванията на действащото законодателство, съгласно разработения и одобрен инвестиционен проект, количествата и видовете СМР и всички дейности и изисквания, отразени в настоящата техническа спецификация и проектни документации.

Конкретните видове СМР са посочени в изготвения и одобрен технически инвестиционен проект за обекта, приложен към настоящата документация, влязло в сила разрешение за строеж.

Всеки участник може да получи информация относно съществуващото състояние на обекта, както от огледите, които може да извърши на място в обекта, така и от инвестиционния проект и съпътстващите го документи, приложени към настоящата документация.

1. **Съществуващо положение и изходни данни:**

В резултат от изпълнението на Договор № Д-234/02.09.2016 г., е изработен Технически проект за „Реконструкция, ремонт, оборудване и обзавеждане на общинска образователна инфраструктура – Детска градина „Дора Габе“, гр. Шабла, община Шабла“. С одобрения Технически проект към издаденото разрешение за строеж № 32 от 29.09.2016 г, Община Шабла е одобрена за финансиране по проект: „Реконструкция, ремонт, оборудване и обзавеждане на общинска образователна инфраструктура – Детска градина „Дора Габе“, гр. Шабла, община Шабла“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програма за развитие на селските райони 2014-2020, съфинансирана от Европейския съюз чрез Европейски земеделски фонд за развитие на селските райони и Националния бюджет на Република България.

* 1. Целодневната детска градина в гр. Шабла, се намира на ул. „Марица” № 6, и заема собствен парцел (УПИ XIII-630, кв. 36.), с площ oт 5670 кв. м., ограничен от 4-и улици, в близост до централната градска част. Сградата е ориентирана към благоприятните посоки – юг и изток, за двата основни функционални блока Б и В.
	2. Открита през 1975 година и е изпълнена като типов проект за 6 групи деца/ 4-6 години, по монтажна, стоманобетонова конструктивна система (СКС УС Е1-72), подови панели „Спирол”, монолитни стени 25 см и плоска покривна конструкция.
	3. Обемно-пространствената композиция, представлява блокова схема от 5 тела /блокове А, Б, В, Г, Д и Е, с височина от 1(един) до 2 (два) етажа, които оформят два вътрешни, открити двора, достъпни от блок Г/ топла връзка, решена, като двустранно остъклена галерия. Осигурени са съответно 3 входа за достъп, както и 3 отделни стълбища към двуетажните блокове – А, Б и В.
	4. Функционалното предназначение на обособените блокове е:

А /стопанско-битов/ котелно + перално;

Б и В /занимални + спални деца/;

Г /административно-битов/;

Д /спомагателно-складов/;

Е /топла връзка между блокове Б и Г/.

* 1. През 2005 година е извършена реконструкция на сградата, след спечелен от общината проект “Основен ремонт и реконструкция на ЦДГ *Дора Габе* гр. Шабла/ арх. Веков с колектив, финансиран от Социално-инвестиционния фонд на МТСГ. Извършено е цялостно обновяване и модернизиране на обекта, което включва следното:

-Конструктивно укрепване на сградата;

-Надграждане на плоското покривно покритие със скатна, дървена покривна конструкция и покритие от вълнообразен *Ondoline*;

-Покриване на откритите тераси на блокове Б и В с полупрозрачно, вълнообразно PVC-покритие;

-Замяна на дървенaта, с PVC- дограма и стъклопакет/ частично;

-Подмяна на цялостно вътрешно обзавеждане и оборудване;

-Оформяне на интериорите

-Реновация на всички фасади.

* 1. Оценка на състоянието: Сградата е в много добро физическо състояние, след реконструкция от 2005 г., с изключение на:

-Покривното покритие на всички блокове /А, Б, В, Г, Д и Е, изпълнено от вълнообразен *Ondoline*, силно амортизиран, след изтичане на гаранционния му срок от 10 години, през 2015;

-Конструкцията и покривното покритие от вълнообразни PVC-плоскости, на откритите тераси на блокове Б и В, са деформирани и амортизирани;

-Фасадната и цялостната топлоизолация на сградата е недостатъчна, според действащите норми /Наредба № 7/2004 за енергийна ефективност, топлосъхранение и икономия на топлоенергия/ МРРБ;

-Технологичното обзавеждане на кухнята е амортизирано и липсва подвижно обзавеждане на занималните и спалните на две от групите;

-Липсва многофункционална зала за музикални, артистични и др. занимания и събития;

-Дворното пространство е неефективно организирано и детските площадки са недостатъчни и съоръженията за игра са амортизирани;

-Архитектурния образа на градината е безличен и неотговаря на предназначението си.

* 1. Предмет на проекта е:

**-** Цялостнатареконструкцияна покривната конструкция и покривното покритие, на фасадите, с топлоизолация, включително на покрива;

- Частично преустройство, реновация и обзавеждане на блокове Б, В, Г и Е;

- Нова планировка на двора с открит амфитеатър, 6-т детски площадки, спортен сектор, ново обзавеждане и оборудване;

- Реновация на оградите на двора/ УПИ.

* 1. Цел на проекта:

**-** Да се осигури надеждна и трайна хидроизолация на покрива;

- Да се подобри топлотехническата характеристика на цялата сграда;

- Да се разшири функционалния спектър от дейности;

- Да се поднови технологичното и подвижно обзавеждане;

- Да се и оптимизира архитектурен образ, предвид предназначението.

1. **Проектно решение - предвижда следните видове намеса:**

-Демонтаж на съществуващата покривна, дървена конструкция и преработка за новия вид покривен материал- керамични керемиди Bramac;

-Запазване конфигурацията на скатните покрития/ дву- и четири скатни и увеличаване наклона на скатните равнини от 13°/ *Оndoline*, на 25°, оптимален за керамични керемиди тип *Bramac или еквивалент*;

-Подмяна на лекото покритие от вълннобразни PVC- плоскости, на откритите тераси на блокoвe Б и В, с траен материал/ керамични керемиди тип *Bramac или еквивалент*, чрез удължаване на скатната повърхнина, като конзолна стреха;

-Топлоизолация на цялата, хоризонтална покривна равнина на сградата, съобразно детайл за студен/ вентилируем покрив, на новия завишен, покривен обем, по отделен проект/ ТТЕ;

-Преустройство на 1-и етаж на блок В за многофункционална/ актова зала за около 100 места, с флексибилен подиум, фоайе и санитарен сектор , вкл. за хора с ограничена подвижност и достъп до вътрешния двор, неизползваем сега;

-Осигуряване на достъпна среда за цялата сграда;

-Частично преустройство на кухненски тракт/ Блок Г и ново технологично обзавеждане;

-Ремонт на съществуващите парапети на откритите тераси/ блокове Б и В;

-Цялостна фасадна реновация на блокове А–Е, облицовка с траен материал, керамични плочи тип *МОEDING или еквивалент*;

-Изграждане на открит амфитеатър и детска площадка за деца под 3 г. в междублоковите пространства/ А-Б и Б-В;

-Организиране на 6-т нови детски площадки с типово обзавеждане;

-Живописна препланировка на свободното дворно пространство с обиколна велоалея, спортен сектор, учебни сектори за цветя и зеленчуци, полигон за безопасносност на движението;

-Реновация на оградите, към улицата и към съседните парцели.

**2.1.** Изброените видове дейности не изчерпват идеята на проекта, да се постигне качествена промяна на средата – сградата и откритото дворно пространство. Постига се, от една страна, чрез разширяване спектъра от дейности на част от блоковете:

-многофункционална зала /1(първи) етаж, блок В, за артистични занимания, програми, чествания и социални събития; изложбена галерия за експониране на рисунки, модели и др. обекти на творческите занимания на децата /Блок Е/ топла връзка и от друга, чрез изнасяне на тези дейности на открито:

-изграждане на амфитеатър за около 100 места, между калкани на блокове Б и В, със сцена/подиум и покритие с текстилна тента;

-детска площадка за деца под 3 година/ калкани блокове А и Б, също покрита частично и цялостната планировъчна и функционална реорганизация на открития двор:

-рационално ситуиране на типови детски площадки с пясъчници, покрити с тенти, ново обзавеждане със съоръжения за игра; обиколна велоалея с живописно трасе, до всички площадки и обекти на игра; обогатяване със спортен сектор, полигон за безопасност на движението и учебни полета за отглеждане на цветя и зеленчуци и плодове.

Осигурена е достъпна среда с рампи за блокове Б и В, както и отваряне на двата вътрешни двора към фоайето на актовата зала/ Блок В и към блок Г.

Реконструира се и наличната зелената система, която се запазва изцяло и се дообогатява с нови видове, съгласно проекта по част Паркоустрояване и благоустрояване.

За постигане на по-добър санитарен и акустичен комфорт на средата се предвижда озеленяване на оградата от габиони, от запад, север и изток, която изолира стопански дворове на съседните парцели, където се отглеждат птици и др. домашни животни.

Особено внимание, проектът отрежда на визията на сградата, която се оптимизира по отделен цветови проект, който да отговаря на предназначението на сградата, като детски център.

Основан на палитра от ярки, топли цветове, които да бъдат информационен знак за идентификация на детските групи oт ***А***до ***Е* –** всяка с различен цвят, инспирирана от натуралния червен цвят на керемидите. Този принцип е приложен за изява на функционалната структура на сградата, където всяка група има собствен цвят. Подобен принцип е приложен и за оформяне на калканите на блокове А/Б и Б/В, съответно детска площадка ***Е*** и открит амфитетър, решени като декоративни пана от вертикални цветови райета.

За постигане на траен и качествен фасаден ефект се предвижда, изпълнението да стане с облицовка от керамични плочи, по технология за т. нар. *дишаща,* или вентилируема фасада, комбинирана с детайла за топлотехническа ефективност на сградата.

**2.2.** Строежът, предмет на настоящата поръчка е определен за IV категория, съгласно чл. 137, ал. 1, т. 4, буква „д“ от ЗУТ.

**2.3.** За целите на извършване на СМР е изготвена техническа документация по части:

1. Архитектура (**Приложение № 1** към настоящите Технически спецификации);
2. Конструкции (**Приложение № 2** към настоящите Технически спецификации);
3. Вътрешни ел. инсталации (**Приложение № 3** към настоящите Технически спецификации);
4. ВиК (**Приложение № 4** към настоящите Технически спецификации);
5. ОВК (**Приложение № 5** към настоящите Технически спецификации);
6. Енергийна ефективност (**Приложение № 6** към настоящите Технически спецификации);
7. Пожароизвестяване (**Приложение № 7** към настоящите Технически спецификации);
8. Пожарна безопасност (**Приложение № 8** към настоящите Технически спецификации);
9. ПУСО (**Приложение № 9** към настоящите Технически спецификации);
10. ПБЗ (**Приложение № 10** към настоящите Технически спецификации);
11. Геодезия (**Приложение № 11** към настоящите Технически спецификации);
12. Технология (**Приложение № 12** към настоящите Технически спецификации);
13. Паркоустройство и благоустройство (**Приложение № 13** към настоящите Технически спецификации);

**2.4.** За целите на извършване на СМР са изготвени необходимите количествени сметки (**Приложение № 14** към настоящите Техническите спецификации).

**2.5.** Техническата документация – приложения по т. 2.12 и 2.14, представляват неразделна част от настоящите Технически спецификации.

1. **Общи изисквания към изпълнението на поръчката**

**Важно!!! Изпълнението на СМР ще се извършва едновременно с провеждане на занятия и времето през което децата са в обеден сън. Избраният изпълнител следва да осигури необходимите мерки за намаляване на затрудненията при изпълнение на СМР по отношение на физически достъп и безпрепятственото ползване на сградата от децата и персонала. Изпълнителят трябва да осигури необходимите мерки за намаляване на затрудненията при изпълнение на СМР и на живущите в непосредствена близост до детската градина.**

**3.1.** Обхватът на работа по изграждане на горепосочения обект включва минимум, но не се ограничава, в следните задължения на изпълнителя по настоящата обществена поръчка:

1. Подготовка на строителната площадка;
2. Доставка на суровини и материали, осигуряване на механизация, работна сила и всякакви услуги и дейности, необходими за изпълнение на строителството;
3. Изпълнение на строително-монтажни работи в съответствие с одобрената техническа документация и настоящите технически спецификации;
4. Въвеждане в експлоатация, изготвяне и предаване на пълна екзекутивна документация на обекта;
5. Отстраняване на дефекти през гаранционните срокове съобразно нормативната уредба;
6. Изпълнение на административните изисквания към дейността на изпълнителя съгласно приложимата нормативна уредба, тези спецификации и договора за изпълнение на СМР.

**3.2.** Изпълнителят следва да извърши строително-монтажните работи съгласно изготвените проекти и спецификации, както и въз основа на разрешението за строеж и заповедите, дадени писмено в заповедната книга на обекта.

**3.3** Изпълнителят трябва да осигури законосъобразно, качествено и срочно започване, изпълнение и завършване на строителството, включително доставка на строителни продукти, механизация, работна сила и всякакви услуги и дейности, необходими за изпълнение на строителството в съответствие с настоящите технически спецификации и инвестиционния проект, съгласно ЗУТ и подзаконовите нормативни актове по прилагането му, всички други действащи нормативни документи и договора за настоящата поръчка.

**3.4.** В рамките на предложената цена за изпълнението на настоящата поръчка, независимо дали са изрично посочени или не в количествено-стойностната сметка, изпълнителят трябва да извърши следните дейности:

1. Подготовка на строителната площадка и временно строителство, вкл. почистване от растителност и отпадъци, подготовка на терена (временна вертикална планировка);
2. Доставка на инвентарни фургони за офиси за нуждите на изпълнителя, складове, ограда, санитарно-битови помещения, външни връзки (временно водоснабдяване и временно електрозахранване), временно осветление, временна сигнализация, временна организация на движението и др., в съответствие с действащите нормативни изисквания и проектни решения с ПБЗ, и поддръжка на същото през целия срок на строителството;
3. Охрана на обекта за целия срок на изпълнение на строителството до подписване на Констативен акт за установяване годността за приемане на строежа (Акт образец 15 от Наредба №3 за съставяне на актове и протоколи по време на строителството), почистване на площадката от строителни и битови отпадъци и своевременното им извозване извън строителната площадка на регламентирани за целта места;
4. Извършване на СМР съобразно предвижданията на проектната документация, включително на всички инсталации и съоръжения, по начин, при който да позволи въвеждането на обекта в експлоатация в съответствие с приложимите нормативни изисквания и изискванията на Възложителя;
5. Спазване по време на строителството на всички нормативни изисквания за осигуряване на здравословни и безопасни условия на труд и за пожарна безопасност на строежа, и на всички приложими екологични норми, норми за прах, шум, замърсяване, охрана, осветление, организация на движението и други приложими норми към обекта;
6. Премахване на всякакво временно строителство и отпадъци след приключване на строителството и дейности по рехабилитация на засегнатите от строителството територия и съоръжения, вкл. извън строителната площадка, ако има такива.

**3.5.** СМР трябва да се подготвят, изпълняват, проверяват и приемат в съответствие с предписанията в проектната документация, изискванията на техническите спецификации, приложимата нормативна уредба, изискванията на приложимите Правила за извършване и приемане на строителни и монтажни работи, действащите стандарти и изискванията и указанията на производителите на строителните продукти.

**3.6.** За работи, за които липсват нормативни документи с изисквания за изпълнение и приемане или съответни предвиждания в техническата документация, ще се спазват изискванията, инструкциите и указанията на производителя на материалите (където е приложимо), стандартите и добрите практики.

**3.7.** Стандартите на изработка и материалите трябва да съответстват на предвижданията на техническата документация. В случаите, в които липсва описание за някой тип работа, материал или производствен артикул, те трябва да бъдат в съответствие с последните издания на инженерната практика в отрасъла и правилата на водещите стандарти, респективно – в съответствие с нормативни документи, и подлежат на одобрение от Възложителя в разумен срок преди влагане.

**3.8.** Във всички случаи, в които в техническата документация са цитирани международни, национални или отраслови стандарти (или техни еквиваленти), на които трябва да отговарят строителните продукти, изпълнението на СМР и изпитването, ще се прилагат актуалните последни издания на съответните стандарти и технически норми.

**3.9.** За некачествени ще се считат работите, които не отговарят на изискванията, указани в техническата документация, Техническите спецификации, действащите нормативни изисквания или общоприети технически стандарти. При несъответствие в изискванията, предимство имат изискванията за завишено качество.

**3.10.** Некачествено извършени работи не подлежат на приемане. Изпълнителят ще бъде длъжен да извършва за своя сметка всички работи по отстраняване на допуснати грешки, недостатъци и други дефекти, дължащи се на некачествено изпълнение на договорените видове работи.

**3.11.** Завършването на определена работа и заплащането за нея не освобождава изпълнителя от неговите задължения относно качеството на извършените СМР и вложени строителни продукти до момента. Независимо от преминати междинни изпитвания и преходни плащания, изработеното няма да се счита за окончателно прието до подписване на протокола за приемане и предаване на изпълнението на договора за обществена поръчка.

**3.12.** Изпълнителят се задължава да осигури на обекта правоспособен персонал с необходимата квалификация, оборудване, инструменти и механизация, които ще са ефективни и подходящи за изпълняваните работи с необходимото качество и количество за изпълнение на графика за изпълнение на строителството.

**3.13.** Изпълнителят следва да използва само механизация в добро техническо състояние, в мащаб и вид, които позволяват доброто изпълнение на различните дейности, в рамките на определения срок. Ако оборудването на изпълнителя не е ефективно или подходящо, или е недостатъчно, Възложителят може да изиска осигуряването на допълнителни ресурси, и изпълнителят ще бъде длъжен да се съобрази, с цел изпълнение на графика за строителство.

**3.14.** Всички постоянни работи трябва да бъдат изпълнени в съответствие с одобрените чертежи и размерите, отбелязани върху тях.

**3.15.** Изпълнителят се задължава да поддържа по време на изпълнение на обекта копие от техническата документация, върху която ще отразява ежедневно всички съгласувани от участниците в строителния процес несъществени отклонения от първоначално одобрените проекти и действителното състояние/местоположение на изпълнените работи. Никоя променена работа няма да се изпълнява, без да е предварително отразена в заповедната книга на обекта и съгласувана от техническия ръководител на обекта от страна на изпълнителя, от представител на Възложителя, от проектанта на съответната проектна част и от представител на осъществяващия строителния надзор.

**3.16.** След фактическото завършване на строежа, при подготовка за предаване на обекта, изпълнителят ще изготви екзекутивна документация, отразяваща несъществените отклонения от съгласуваните проекти, на основата на проектната документация, записите в заповедната книга, изработените допълнително или актуализирани проектни документи и чертежи, вкл. и отбелязаните на тях промени при изпълнение на СМР. При комплектоване на екзекутивната документация, в нея ще се посочат всички извършени промени и обясненията за тях.

**3.17.** Окончателна екзекутивна документация трябва да бъде заверена от участниците в строителния процес според нормативните изисквания.

1. **Изисквания към строителните продукти**

**4.1.** Строителните продукти, предназначени за трайно влагане в строежите трябва да са годни за предвижданата им употреба и да удовлетворяват основните изисквания към строежите в продължение на икономически обоснован период на експлоатация и да отговарят на съответните технически спецификации и националните изисквания по отношение на предвидената употреба. Характеристиките им трябва да са подходящи за вграждане, монтиране, поставяне или инсталиране при проектиране на строежите и техните обновявания, ремонти и реконструкции.

**4.2.** Съгласно Регламент (ЕС) № 305/2011 за определяне на хармонизирани условия за предлагането на пазара на строителни продукти и за отмяна на Директива 89/106/ЕИО (Регламент (ЕС) № 305/2011):

1. „строителен продукт“ означава всеки продукт или комплект, който е произведен и пуснат на пазара за трайно влагане в строежи или в части от тях и чиито експлоатационни показатели имат отражение върху експлоатационните характеристики на строежите по отношение на основните изисквания към строежите;
2. „комплект“ означава строителен продукт, пуснат на пазара от един-единствен производител, под формата на набор от най-малко два отделни компонента, които трябва да бъдат сглобени, за да бъдат вложени в строежите;
3. „съществени характеристики“ означава онези характеристики на строителния продукт, които имат отношение към основните изисквания към строежите;
4. „експлоатационни показатели на строителния продукт“ означава експлоатационните показатели, свързани със съответните съществени характеристики, изразени като ниво, клас или в описание

**4.3.** Прилагането на техническите спецификации на строителните продукти ще се осъществява в съответствие с Регламент (ЕС) № 305/2011, Закон за техническите изисквания към продуктите и Наредбата за съществените изисквания към строежите и оценяване на съответствието на строителните продукти. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. Декларациите са:

1. декларация за експлоатационни показатели съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ“;
2. декларация за характеристиките на строителния продукт, когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ“;
3. декларация за съответствие с изискванията на инвестиционния проект, когато строителните продукти са произведени индивидуално или по заявка, не чрез серийно производство, за влагане в един единствен строеж.

**4.4.** Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

**4.5.** На строежа се доставят само строителни продукти, които притежават подходящи характеристики за вграждане, монтиране, поставяне или инсталиране и само такива, които са заложени в проектите със съответните им технически характеристики, съответстващи на техническите правила, норми и нормативи, определени със съответните нормативни актове за проектиране и строителство.

1. **Проби и изпитвания**

**5.1.** Целта на пробите и изпитванията е да се провери изпълнението на СМР и работата на оборудването и съответствието с изискванията на техническата документация.

**5.2.** Всички проби и изпитвания ще се провеждат в съответствие с действащите норми и изискванията техническата документация. Когато няма дефинирани изисквания в такива документи, пробите и изпитванията ще се провеждат според указанията на Възложителя, Проектанта и лицето осъществяващо строителния надзор.

**5.3.** Всички проби и изпитвания трябва да са документирани и за тях да е указано най-малко:

1. Дата на пробата/изпитването;
2. Описание на пробата/изпитването;
3. Метод на провеждане на пробата/изпитването;
4. забележки по отношение на отклонения от очакваните резултати;
5. Прието/ неприето, съобразно съответствието на постигнатите резултати и нормативно установените изисквания/ изисквания на инвестиционния проект;
6. Забележки.

**5.4.** Документите, удостоверяващи извършените проби и изпитвания се подписват от Проектанта, представител на Възложителя и лицето осъществяващо строителния надзор.

**5.5.** Извършването на всички проби и изпитвания се съгласува от Проектанта, Възложителя и лицето осъществяващо строителния надзор.

**5.6.** Всички проби и изпитвания трябва да бъдат обявени в съответствие приложимите за това условия и изисквания, вкл. при всяко повторение на пробите и изпитванията.

**5.7.** Пробите и изпитванията винаги трябва да се извършват в присъствието Проектанта, представител на Възложителя и лицето осъществяващо строителния надзор.

**5.8.** При завършване на отделни съоръжения и инсталации ще се изпълняват отделни проби и изпитвания, съгласно приложимите норми, приложимите Правила за извършване и приемане на строителни и монтажни работи, както и други документи, имащи отношение към доказване на качеството и годността на работите и инсталациите.

**5.9.** Изпълнителят е задължен да отстрани всички констатирани при пробите и изпитвания дефекти, недостатъци и забележки, преди да бъде съставен Констативен акт за установяване годността за приемане на строежа (Акт образец 15 от Наредба 3 за съставяне на актове и протоколи по време на строителството).

1. **Гаранционни срокове. Отстраняване на дефекти в рамките на гаранционните срокове**

**6.1.** Гаранционните срокове за изпълнените строителни и монтажни работи са с продължителност, равняваща се на минимално определените с Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, за съответния вид СМР**, увеличена с 1 (една) година.**

**6.2.** Гаранционните срокове започват да текат от датата на въвеждането на обекта в експлоатация.

**6.3.** Всички дефекти, възникнали преди края на гаранционния срок се констатират с протокол, съставен и подписан от представители на Възложителя. Този протокол се изпраща на изпълнителя. Гаранционният срок не тече и се удължава с времето, през което обектът е имал проявен дефект, до неговото отстраняване, включително в случаите, в които Възложителят сам е отстранил дефектите.

**6.4.** Изпълнителят се задължава да отстранява за своя сметка и без допълнително заплащане всички констатирани дефекти и недостатъци, които се проявят през времето на гаранционните срокове.

**6.5.** Изпълнителят трябва да осигури за своя сметка за цялото инсталирано оборудване, включващо всеки един компонент, устройство, машина и др. подобни, гаранция с минимална продължителност определена от производителя на инсталираното оборудване, считано от датата на въвеждането на обекта в експлоатация. Гаранцията покрива всички неизправности, които се дължат на производствени дефекти или на такива неизправности, които не са причинени от неправилна експлоатация, природни бедствия и аварии или от умишлени действия. Гаранцията на оборудването трябва да включва отстраняване на възникнали неизправности в разумен срок, не по-дълъг от 30 календарни дни.

1. **Безопасност и опазване на околната среда**

**7.1.** По време на изпълнение на СМР изпълнителят трябва да спазва изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи, както и по всички други приложими нормативни изисквания и стандарти, относими към безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

**7.2.** Изпълнителят е длъжен да спазва одобрения от Възложителя и компетентните органи План за безопасност и здраве за строежа.

**7.3.** Изпълнителят е длъжен да осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

**7.4.** Изпълнителят ще бъде отговорен за спазване на всички изисквания по опазване на околната среда от неблагоприятни въздействия по време на изпълнение на СМР.

**7.5.** Изпълнителят следва да идентифицира възможните неблагоприятни въздействия върху околната среда, съществуващите съоръжения и населението и да предвиди мерки за ограничаването им до нива, които са допустими според нормативните документи, или по–ниски, вкл. по отношение:

1. Недопускане на замърсяване с прах извън оградените предели на строителната площадка, като за тази цел изпълнителят трябва да разполага на обекта със средства за покриване на източници на прах или кал в случай на неблагоприятни условия;
2. Недопускане на замърсяване на пътищата и улиците от работещите на обекта транспортни средства и строителна механизация, като за целта се предвидят средства за почистване на транспортните средства и механизация преди напускането на обекта, от характерните за обекта замърсявания. Изпълнителят също така ще бъде отговорен транспортните средства на неговите доставчици да пристигат на обекта в добро състояние и без да предизвикват замърсяване на улици и пътища;
3. Ограничаване на шума от изпълняваните работи чрез подходящо ограждане, използване на подходящи технологии и механизация и подходящо планиране на шумните дейности за определени часове на деня;
4. Ограничаване на въздействието от източници на електромагнитно излъчване, като за целта Изпълнителят ще проверява изправността и съответствието на нормите на неговите машини и инструменти;
5. Управление на строителните отпадъци според предписанията на нормативните документи и изискванията на проекта, вкл. подходящо събиране и текущо извозване от строителната площадка.
6. **Системи за проверка и контрол на работите в процеса на тяхното изпълнение**

**8.1.** Възложителят и/или негов представител, може по всяко време да инспектират работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение.

**8.2.** В случай на констатирани сериозни дефекти, отклонения и ниско качествено изпълнение, работите се спират и Възложителят уведомява изпълнителя за установените нарушения.

**8.3.** Всички дефектни материали и оборудване се отстраняват от строежа, а дефектните работи се разрушават за сметка на изпълнителя. В случай на оспорване се прилагат съответните стандарти и правилници и се извършват съответните изпитания.

1. **Контрол по време на строителния процес**

**9.1.** Контролът се осъществява от технически експерти на Възложителя в качеството им на представители на Възложителя - осъществяващи проверки на място.

**9.2.** По време на целия строителен процес от откриване на строителната площадка до предаване на обекта за въвеждане в експлоатация ще се осъществява постоянен контрол върху изпълнението на СМР относно:

1. съответствие на изпълняваните на обекта работи по вид и количество с одобрените строителни книжа, КСС и план-график;
2. съответствие на влаганите на обекта строителни продукти с предвидените в проектосметната документация към договора - технически спецификации, КСС, оферта на изпълнителя и др.

**9.3.** Контролът по отношение на разходите, извършени от външните изпълнители има за цел да гарантира, че финансираните продукти, работи и услуги са доставени, както и че разходите са действително извършени и са в съответствие с националните правила и включва:

* + 1. Извършване на цялостни документални проверки:
1. проверка на оригинални разходооправдателни документи за доказване на реалното изпълнение на дейността, вкл. реквизити, съгласно действащото законодателство;
2. проверка на съпътстващи документи с доказателствен характер;
3. проверка за аритметични грешки.
	* 1. Извършване на проверки на място, които ще включват:
4. проверка на съответствието на реално изпълнени СМР с инвестиционния проект и всички изменения в него, одобрени от общината;
5. измерване на място на реално изпълнени СМР от Протокола за приемане на извършени СМР за сравняване с актуваните от изпълнителите и одобрени от инвеститорския контрол количества и тези по КСС;
6. проверка за технологията на изпълнение и качеството на вложените материали и продукти и съответствието им с изискванията на техническата документация.
7. **Измерване на извършените работи**

**10.1.** **Мерни единици**

1. Работите се измерват в единици в съответствие с посоченото в позициите на Количествено-стойностната сметка (линейни метри, квадратни метри, кубични метри, бройки и др.).
2. Позиции, уточнени като комплект ще бъдат измерени в единична мярка включваща всички специфични компоненти и аксесоари.
3. Работите или части от работа предмет на измерване и плащане, съгласно текста на позициите в Количествено-стойностната сметка, трябва да бъдат напълно завършени с всички слоеве, компоненти, аксесоари и др.
4. Смята се, че изпълнителят е включил в единичните си цени всички помощни работи, материали и операции необходими за изпълнение и завършване на работите.

**10.2.** **Измерване на извършените работи**

1. Количествата на извършените работи при изпълнението на строителството по този договор ще бъдат измерените действително извършени в процеса на изпълнение на договора количества.
2. Представители на изпълнителя и Възложителя ще определят чрез измерване на обекта действителните количества на извършените работи и стойността на тези количества работи ще бъде изплатена на изпълнителя в съответствие с условията на договора.
3. Измерването на изпълнените работи ще става в присъствието на представител на изпълнителя. За датата и часа на измерването Възложителят ще уведомява предварително изпълнителя. В случай че изпълнителят не осигури присъствието на свой представител при измерването ще се приеме, че той е съгласен с направените измервания и ще бъдат изплатени измерените и одобрени от Възложителя количества работи.
4. Ако при изпълнението на договора се налага изпълнението на количества от отделните работи, които надвишават количествата, заложени предварително в количествено-стойностната сметка, необходими за нормалното продължаване на работите по договора и не са по вина на изпълнителя, те ще се извършат след предварително одобрение от Възложителя.
5. **Документи при приключване на изпълнението**

**11.1.** За приемане на обекта от Възложителя, при съставянето на Констативния акт за установяване годността за приемане на строежа (Акт образец 15 от Наредба 3 за съставяне на актове и протоколи по време на строителството), изпълнителят представя:

1. Копие на цялата документация – документи схеми, таблици, протоколи, снимки и други, която Изпълнителя е създал в хода на изпълнение на настоящата поръчка, придружена от подробен опис.
2. Екзекутивна документация съгласно чл. 175 от ЗУТ.
3. Други документи по преценка на изпълнителя.
4. **Място и срок за изпълнение на поръчката**

Обществената поръчка ще се изпълнява на територията на Република България, гр. Шабла.

**Срокът за изпълнение на договорените строително-монтажни работи и предаването на строежа (за изпълнение на предмета на поръчката) не може да по кратък от 4(четири) месеца и по-дълъг от 6 (шест) месеца, считано от датата от откриване на строителната полощадка (Протокол обр.№ 2/2а) и за край издаване на Акт обр. №15**

1. **Приложения**

**13.1.** Неразделна част от настоящите спецификации са следните приложения:

1. Техническа документация по част Архитектура (**Приложение № 1** към настоящите Технически спецификации);
2. Техническа документация по част Конструкции (**Приложение № 2** към настоящите Технически спецификации);
3. Техническа документация по част Вътрешни ел. инсталации (**Приложение № 3** към настоящите Технически спецификации);
4. Техническа документация по част ВиК (**Приложение № 4** към настоящите Технически спецификации);
5. Техническа документация по част ОВК (**Приложение № 5** към настоящите Технически спецификации);
6. Техническа документация по част Енергийна ефективност (**Приложение № 6** към настоящите Технически спецификации);
7. Техническа документация по част Пожароизвестяване (**Приложение № 7** към настоящите Технически спецификации);
8. Техническа документация по част Пожарна безопастност (**Приложение № 8** към настоящите Технически спецификации);
9. Техническа документация по част ПУСО (**Приложение № 9** към настоящите Технически спецификации);
10. Техническа документация по част ПБЗ (**Приложение № 10** към настоящите Технически спецификации);
11. Техническа документация по част Геодезия (**Приложение № 11** към настоящите Технически спецификации);
12. Техническа документация по част Технология (**Приложение № 12** към настоящите Технически спецификации);
13. Техническа документация по част Паркоустройство и благоустройство (**Приложение № 13** към настоящите Технически спецификации);
14. Количествени сметки (**Приложение № 14** към настоящите Техническите спецификации).

**Забележка: При евентуално посочване на определен сертификат, стандарт, марка, модел, изискване или друго подобно в настоящата спецификация, в инвестиционните проекти, част от нея, както и навсякъде другаде от документацията за настоящата процедура, следва да се има предвид, че е допустимо да се предложи еквивалент.**

**Важно! На основание чл. 31, ал. 1, т. 2 от ЗОП Възложителят прилага инвестиционните проекти за строежа към документацията за обществената поръчка.**